**NOTĂ INFORMATIVĂ**

**la proiectul Hotărârii Guvernului** **privind aprobarea proiectului de lege pentru modificarea anexei la Legea nr. 668/1995 pentru aprobarea Listei unităților ale căror terenuri destinate agriculturii rămân în proprietatea statului**

|  |
| --- |
| * + - 1. Denumirea autorului şi, după caz, a participanţilor la elaborarea proiectului
 |
| Proiectul Hotărârii Guvernului „Privind aprobarea proiectului de lege pentru modificarea anexei la Legea nr. 668/1995 pentru aprobarea Listei unităților ale căror terenuri destinate agriculturii rămân în proprietatea statului” a fost elaborat de Ministerul Sănătății. |
| 2. Condiţiile ce au impus elaborarea proiectului de act normativ şi finalităţile urmărite |
|  Ținând cont de Planul de acțiuni al Guvernului pentru anii 2021-2022, în vederea realizării acțiunii 10.13.1. „Elaborarea și aprobarea proiectelor tehnice pentru construcția spitalelor regionale în municipiile Bălți și Cahul”, s-au întreprins mai multe activități, având drept prioritate actualizarea/definitivarea studiului de prefezabilitate privind proiectul „Spitalul Regional Bălți” și identificarea terenului pe care urmează a fi construit viitorul Spital Regional Bălți. În acest scop au fost contractați și consultați mai mulți experți internaționali. În consecință, în luna septembrie curent, cu suportul expertului internațional contractat de către Banca de Dezvoltare a Consiliului Europei (CEB), a fost finalizată procedura de actualizare/definitivare a studiului de prefezabilitate privind proiectul „Spitalul Regional Bălți”. La actualizarea/definitivarea studiului, expertul internațional a ținut cont de propunerile Grupului de lucru, instituit prin ordinul Ministerului Sănătății nr. 9 din 6 ianuarie 2022, experiența acumulată în contextul COVID-19 și planurile Ministerului de dezvoltare a mai multor servicii de înaltă performanță, printre care: organizarea serviciului boli cerebrovasculare, inclusiv Stroke; dezvoltarea suplimentară a serviciului de neurologie intervenţională cu dotările corespunzătoare (platformă unică cu cardiologie intervenţională); examinarea oportunităţii organizării serviciului boli infecţioase cu platformă de terapie intensivă pentru pacienţii gravi şi extrem de gravi în situaţii de urgenţă în sănătate publică. Poziția Ministerului Sănătății  pe marginea Studiul de prefezabilitate a fost prezentată în adresa CEB. Conform recomandărilor experților internaționali, care în luna februarie curent au vizitat Republica Moldova, în contextul desfășurării misiunii comune de evaluare a Băncii Europene pentru Investiții (EIB) și Băncii de Dezvoltare a Consiliului Europei (CEB), terenul eligibil (suprafața totală necesară - 5 hectare) pentru construcția „Spitalului Regional Bălți”, este terenul amplasat în satul Corlăteni, raionul Rîșcani, identificat cu numărul cadastral 7121304.050. Potrivit datelor din cadastrul bunurilor imobile, terenul este înregistrat ca proprietate a Statului, care la moment este dat în folosință Institutului de Cercetări pentru Culturile de Câmp „Selecția”. Dreptul de administrare asupra terenului este înregistrat după Agenția Proprietății Publice, în temeiul Hotărîrii Guvernului nr. 161/2019 „Cu privire la aprobarea listei terenurilor proprietate publică a statului din administrarea Agenției Proprietății Publice”. Menționăm faptul că, deținerea dreptului de proprietate asupra terenului de către Ministerul Sănătății pe care urmează a fi construit viitorul Spital Regional Bălți reprezintă o condiție obligatorie impusă de către finanțator (CEB) pentru aprobarea oferirii Republicii Moldova a  împrumutului pentru construcția Spitalului Regional Bălți. La etapa actuală, Ministerul Sănătății, de comun cu reprezentanții CEB, este în proces de pregătirea a Cererii oficiale de oferire a împrumutului (Official Loan Request). Ulterior, Cererea finală de oferire a împrumutului urmează a fi prezentată Consiliului de Administrație al CEB pentru examinare și aprobare conform procedurilor oficiale. Atragem atenția asupra faptului că următoarea ședință a Consiliului, în cadrul căreia se preconizează examinarea subiectului privind acordarea Republicii Moldova împrumutului pentru construcția Spitalului Regional Bălți, va avea loc în luna noiembrie curent. Având în vedere faptul că, în conformitate cu anexa la Legea nr. 668/1995, terenul respective face parte din terenurile publice cu destinație agricolă, atribuite în administrare Agenției Proprietății Publice, realizarea obiectivului sus-menționat este condiționată de modificarea anexei la Lege în sensul excluderii de sub incidența acesteia a suprafeței de teren necesare pentru construcția Spitalului Regional Bălți. |
| 3. Descrierea gradului de compatibilitate, pentru proiectele care au ca scop armonizarea legislaţiei naţionale cu legislaţia Uniunii Europene |
| Proiectul respectiv nu are scop armonizarea legislației naționale cu legislația Uniunii Europene |
| 4. Principalele prevederi ale proiectului şi evidenţierea elementelor noi |
|  Reieșind din cele menționate principalele prevederi ale proiectului stabilesc următoarele:1. Excluderea suprafeței de 5 ha din anexa la Legea nr. 668/1995;2. Instituirea normei derogatorii de la prevederile art. 83 Cod funciar în procesul de schimbare a destinației, în contextul în care terenul agricol menționat este de calitate superioară. |
| 5. Fundamentarea economico-financiară |
| Implementarea prevederilor proiectului privind modificarea anexei la Legea nr. 668/1995, pentru aprobarea listei unităților ale căror terenuri destinate agriculturii rămân în proprietatea statului, nu presupune cheltuieli financiare suplimentare din bugetul de stat.  |
| 6. Modul de încorporare a proiectului în sistemul actelor normative în vigoare |
| Prezentul proiect la moment nu prevede modificarea altor acte normative. |
| 7. Avizarea şi consultarea publică a proiectului |
| În scopul respectării prevederilor Legii nr. 239/2008 privind transparența în procesul decizional proiectul hotărârii și nota informativă sunt publicate pentru consultări publice pe pagina web oficială a Ministerului Sănătății ([www.ms.gov.md](http://www.ms.gov.md)) la compartimentul transparență decizională. De asemenea va fi consultat și avizat de autoritățile cointeresate: Ministerul Finanțelor, Ministerul Economiei, Ministerul Agriculturii și Industriei Alimentare, Ministerul Infrastructurii și Dezvoltării Regionale, Agenția Proprietății Publice, Agenția Servicii Publice. |
| 8. Constatările expertizei anticorupţie |
| Proiectul va fi supus expertizei anticorupție. |
| 9.Constatările expertizei de compatibilitate |
| Proiectul nu are ca scop armonizarea legislaţiei naţionale cu legislaţia Uniunii Europene. |
| 10. Constatările expertizei juridice |
| Proiectul va fi supus expertizei juridice. |
| 11. Constatările altor expertize |
| Proiectul nu conţine prevederi de reglementare a activităţii de întreprinzător în sensul Legii nr. 235/2006 cu privire la principiile de bază de reglementare a activităţii de întreprinzător, astfel decăzînd necesitatea examinării acestuia de către Grupul de lucru pentru reglementarea activităţii de întreprinzător. Proiectul nu conţine factori de risc, care pot genera apariţia riscurilor de corupţie. De asemenea, proiectul nu cade sub incidenţa altor expertize necesare a fi efectuate în condiţiile Legii nr. 100/2017. |

**Ministru Ala NEMERENCO**